વિપુલ ચૌધરી સામે Rs 22 કરોડ જેટલી માતબર રકમની વસૂલી માટેની કાર્યવાહીને દેશની સર્વોચ્ચ અદાલતની પણ લીલી ઝંડી મળી જતાં હવે વસૂલી માટેનો માર્ગ મોકળો થયો છે. મહારાષ્ટ્રમાં દુકાળ વખતે મહેસાણા જિલ્લા દૂધ ઉત્પાદક સંઘમાંથી Rs 22 કરોડના પશુદાણની લ્હાણી કરવાના પ્રકરણમાં ગુજરાત હાઇકોર્ટે સરકારની વસૂલાત માટેની કાર્યવાહીને યોગ્ય ઠેરવી હતી. જેની સામે વિપુલ ચૌધરીએ સુપ્રીમ કોર્ટમાં અપીલ કરી હતી. જેને ફગાવી કાઢતાં વિપુલ ચૌધરીને મોટો ફટકો પડ્યો છે અને રાજ્ય સરકારની મોટી જીત થઇ છે.